text: [{"text_idx": "#000004", "text": "Madrame a Butangi bwa Bible"}, {"text_idx": "#000008", "text": "Difuku dimo mu Dya Yenga ku kyolwa, Kenneth ne Filomena, bashikatanga mu Curasao, baendele kukapempula ba mulume ne mukaji bamo bobadi befunda nabo Bible."}, {"text_idx": "#000011", "text": "Na pano kala, bamumona\u2019mba wadi udila. Kenneth pa kushilula kifundwa kya Bible na milombelo, lolo\u2019wa waanza kudila monka. Ebiya ba Kenneth ne Filomena bamwipangula na kanye mwanda waadi nao ku mutyima."}, {"text_idx": "#000013", "text": "Kenneth unena\u2019mba \u201cTwafwijije\u2019ko Yehova pa kwitupa mukenga wa kukwasha uno lolo wadi mule\u0304menenwe na njia, nakampata pa kwitutonona twite ku telefone\u200b\u2014padi i kupityila ku mwikeulu nansha ku mushipiditu wandi ujila!\u201d *"}, {"text_idx": "#000014", "text": "Lelo ba Kenneth ne Filomena badi na bubinga bwa kukulupidila\u2019mba i Leza watengele\u2019po kuboko, padi i kupityila ku mwikeulu nansha ku bukomo bwandi bwingila bwa mushipiditu ujila? Nansha\u2019tu i mwanda Kenneth watubukile\u2019po?"}, {"text_idx": "#000015", "text": "Na bubine ketuyukilepo. Inoko kyotuyukile i kino amba Leza wingidijanga bamwikeulu mwanda wa kukwasha bantu ku mushipiditu. Kimfwa, Bible unena\u2019mba Leza wa\u0304ingidije mwikeulu umo wa\u0304ludika Fidipa, musapudi mwine Kidishitu amba akakwashe ntyikala mwine Efiopya wa\u0304di usakilwa bukwashi ku mushipiditu.\u200b\u2014Bilongwa 8:26-31."}, {"text_idx": "#000016", "text": "Mito\u0304telo mivule ikulupile mu bipangwa bya ku mushipiditu bya bukomo bukatakata, ne amba bipangwa bimo bya ku mushipiditu bingilanga mwanda wa kufikidija kiswa-mutyima kya Leza ne kulama muntu ne muntu. Bantu bavule nabo kebakulupilepo\u2019tu enka\u2019mba bamwikeulu badi\u2019ko, ino bakulupile kadi amba bino bipangwa bya ku mushipiditu bidi na lupusa pobadi mu muswelo kampanda. Inoko, bantu bakwabo bavule kebakulupilepo mu bamwikeulu."}, {"text_idx": "#000017", "text": "Lelo bamwikeulu badi\u2019ko bine? Shi badi\u2019ko, le ba\u0304tambile kwepi? Le i bubine\u2019ka butala bamwikeulu? Lelo badi na lupusa pa bu\u0304mi bobe? Lekai tubandaule\u2019ko bubinga palapala."}, {"text_idx": "#000018", "text": "^ mus. 8 Yehova i dijina dya Leza enka na modilembelwe mu Bible.\u200b\u2014N\u0303imbo ya Mito\u0304to 83:18."}]